Javaslat AZ EURÓPAI PARLAMENT ÉS A TANÁCS RENDELETE a Moldovai Köztársaságnak szánt autonóm kereskedelmi kedvezmények bevezetéséről szóló 55/2008/EK tanácsi rendelet módosításáról /* COM/2014/0542 final - 2014/0250 (COD) */





INDOKOLÁS 1. A JAVASLAT HÁTTERE Az Európai Unió és a Moldovai Köztársaság 2014. június 27-én többek között egy mélyreható és átfogó szabadkereskedelmi térség létrehozására irányuló társulási megállapodást írt alá. E megállapodás tekintetében folytatott tárgyalások keretében a Moldovai Köztársaság ambiciózus ütemtervet fogadott el az Unióhoz való politikai társulás és a további gazdasági integráció tekintetében. Az ország gyors ütemben haladt előre a szabályozások közelítése terén is, egyre inkább közeledve az uniós jogszabályokhoz és normákhoz. A Moldovai Köztársaság korábban és jelenleg is nehézségekkel küzd a gyümölcs és zöldség néhány hagyományos piacra történő exportja terén, ami veszélybe sodorja gazdasága élénkülését és azt a reformfolyamatot, amelyet a moldovai kormány eddig szigorúan követett. A mezőgazdasági ágazat Moldovai Köztársaság gazdaságának közel 40%-át teszi ki és ezen belül jelentős szerep jut a kertészeti ágazatnak, amely mintegy 250 000 embernek (az aktív népesség 10%-ának) biztosít munkahelyet, akik elsősorban vidéken élnek és kis-, illetve közepes méretű, családi tulajdonú földeket művelnek. Ezen felül az elmúlt években a kertészeti export szintje csökkent, és bármely további jelentős csökkenés aránytalan hatást váltana ki nemcsak a gazdaságra, hanem a társadalom egészére. A mélyreható és átfogó szabadkereskedelmi térség keretében az Unió elkötelezte magát, hogy számos friss gyümölcs és zöldség tekintetében teljes mértékben liberalizálni fogja a piacra jutást a Moldovai Köztársaságból az Unióba irányuló hagyományos kivitel mértékét meghaladó bizonyos mennyiségig. Figyelembe véve a számos termék esetében a Moldovai Köztársaság hagyományos exportpiacaihoz való hozzáférés terén jelenleg mutatkozó átmeneti súlyos nehézségeket, az Európai Bizottság javasolja, hogy e termékeknek a Moldovai Köztársaságból történő importja esetében az Unió átmenetileg növelje a teljes mértékben liberalizált piacra jutást, lehetővé téve e termékek Unión belüli kereskedelmét. Az 55/2008/EK tanácsi rendelet javasolt módosítása három új vámmentes kontingenst vezet be a friss alma, a friss csemegeszőlő és a friss szilva esetében. Mivel 2015 végén lejár az egyoldalú kereskedelmi kedvezmények rendszere, e módosítás időben behatárolt választ ad a hátrányosan érintett kulcsfontosságú exportcikkek (azaz az alma, szilva és csemegeszőlő) tekintetében felmerülő közvetlen szükségletekre. 2. A JAVASLAT JOGI ELEMEI A javaslat jogalapja az Európai Unió működéséről szóló szerződés 207. cikkének (2) bekezdése. 3. KÖLTSÉGVETÉSI HATÁSOK A rendelet módosítása az uniós költségvetés tekintetében elhanyagolható hatással jár. A Moldovai Köztársaságból az EU-ba irányuló teljes behozatal 2013-ban az EU-ba irányuló teljes behozatal 0,1%-át tette ki. Míg a Moldovai Köztársaságból származó teljes behozatal 90%-a az EU-ban vámmentességet élvez, a Moldovai Köztársaságból származó friss alma, friss szilva és friss csemegeszőlő importja behozatali áron számolva e termékeknek a világból az EU-ba irányuló teljes behozatala 0,01%-ánál kevesebb volt. A vámbevételek ennek megfelelő csökkenése ezért korlátozott hatást gyakorol az EU saját forrásaira. A javasolt vámmentes importkvóták ugyan sokkal magasabbak, mint e három terméknek a Moldovai Köztársaságból történő jelenlegi behozatala, a Moldovai Köztársaság által betöltött kvóták várhatóan nem növelik jelentősen a Moldovai Köztársaságnak az érintett termékek EU-ba irányuló teljes behozatalában való részesedését. 2014/0250 (COD) Javaslat AZ EURÓPAI PARLAMENT ÉS A TANÁCS RENDELETE a Moldovai Köztársaságnak szánt autonóm kereskedelmi kedvezmények bevezetéséről szóló 55/2008/EK tanácsi rendelet módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (2) bekezdésére, tekintettel az Európai Bizottság javaslatára, a jogalkotási aktus tervezete nemzeti parlamenteknek való megküldését követően, rendes jogalkotási eljárás keretében, mivel: (1) Az 55/2008/EK tanácsi rendelet[1] az autonóm kereskedelmi preferenciák különleges rendszerét vezette be a Moldovai Köztársaságra vonatkozóan. A rendszer a Moldovai Köztársaságból származó valamennyi terméknek szabad hozzáférést biztosít az uniós piachoz, a rendelet I. mellékletében felsorolt egyes mezőgazdasági termékek kivételével, amelyek vámkontingensek keretén belüli vámmentesség vagy vámcsökkentés formájában korlátozott engedményekben részesülnek. (2) Az európai szomszédságpolitika, az EU–Moldova európai szomszédságpolitikai cselekvési terv és a keleti partnerség keretén belül Moldovai Köztársaság ambiciózus ütemtervet fogadott el az Unióhoz való politikai társulás és a további gazdasági integráció tekintetében. A Moldovai Köztársaság gyors ütemben haladt előre el a szabályozások közelítése terén is, egyre inkább közeledve az uniós jogszabályokhoz és normákhoz. (3) Az Európai Unió és a Moldovai Köztársaság között a többek között egy mélyreható és átfogó szabadkereskedelmi térség létrehozására irányuló társulási megállapodást 2014. június 27-én írták alá, és az 2014. szeptember 1-jétől alkalmazandó ideiglenesen. (4) Az autonóm kereskedelmi preferenciák különleges rendszere 2015. december 31-ig alkalmazandó. (5) Moldova erőfeszítéseinek az európai szomszédságpolitikának és a keleti partnerségnek megfelelően történő támogatása érdekében, valamint azért, hogy vonzó és megbízható piac álljon rendelkezésre a moldovai friss alma, friss szilva és a friss csemegeszőlő kivitele számára, e termékeknek a Moldovai Köztársaságból az Unióba történő importja tekintetében vámmentes kontingensek alapján további engedményeket kell tenni. (6) Szükség van továbbá módosítani az e rendelet mellékletében található egyes KN-kódokat annak érdekében, hogy azok tükrözzék az 1001/2013/EU bizottsági végrehajtási rendelet[2] által a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[3] I. mellékletében bevezetett módosításokat. (7) Annak érdekében, hogy a piaci szereplők a lehető leghamarabb élvezhessék az engedmények előnyeit, e rendeletnek az Európai Unió Hivatalos Lapjában való kihirdetésének napján kell hatályba lépnie. (8) E termékek szezonális termelési csúcsidőszakát figyelembe véve helyénvaló a további engedményeket 2014. augusztus 1-jétől alkalmazni. (9) Az 55/2008/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk Az 55/2008/EK rendelet I. mellékletének 1. táblázata helyébe e rendelet mellékletének szövege lép. 2. cikk Ez a rendelet az Európai Unió Hivatalos Lapjában való kihirdetése napján lép hatályba. Ezt a rendeletet 2014. augusztus 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, az Európai Parlament részéről a Tanács részéről az elnök az elnök PÉNZÜGYI KIMUTATÁS || FinancSt/2014 JE/ks/2755352 6.9.2014.1 || DÁTUM: 2014. július 28. 1. || KÖLTSÉGVETÉSI TÉTEL: 12. alcím – Közös vámtarifa szerinti vámok és egyéb vámok || ELŐIRÁNYZATOK: B 2014: 16 185,6 millió EUR 2. || CÍM: A Moldovai Köztársaságnak szánt autonóm kereskedelmi kedvezmények bevezetéséről szóló 55/2008/EK tanácsi rendelet módosításáról szóló európai parlamenti és tanácsi rendeletre irányuló javaslat. 3. || JOGALAP: Az Európai Unió működéséről szóló szerződés és különösen annak 207. cikke (2) bekezdése. 4. || CÉLKITŰZÉSEK: A gyümölcs- és zöldségágazat egyes termékeinek a Moldovai Köztársaságból az Unióba irányuló importjának további liberalizációja. 5. || PÉNZÜGYI HATÁSOK || 12 HÓNAPOS IDŐSZAK (millió EUR) || FOLYÓ PÉNZÜGYI ÉV 2014 (millió EUR) || KÖVETKEZŐ PÉNZÜGYI ÉV 2015 (millió EUR) 5.0 || KIADÁSOK - AZ EU-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) - NEMZETI HATÓSÁGOK - EGYÉB || - || - || - 5.1 || BEVÉTELEK - AZ EU SAJÁT FORRÁSAI (LEFÖLÖZÉSEK/VÁMOK) - NEMZETI SZINTŰ BEVÉTELEK || - || - || - || || 2016 || 2017 || 2018 || 2019 5.0.1 || BECSÜLT KIADÁSOK || - || - || - || - 5.1.1 || BECSÜLT BEVÉTELEK || - || - || - || - 5.2 || SZÁMÍTÁS MÓDJA: - ÉSZREVÉTELEK: A meglévő autonóm kereskedelmi intézkedések alapján a Moldovai Köztársaságból jelenleg behozott legtöbb termék már kereskedelmi kedvezményekben részesül. E javaslat hatással lesz a beszedett importvámokra. A nagyon korlátozott behozott mennyiségekre tekintettel azonban e hatás várhatóan korlátozott, és jelenleg nem számszerűsíthető pontosan. A rendelet módosítása az uniós költségvetés tekintetében elhanyagolható hatással jár. A Moldovai Köztársaságból az EU-ba irányuló teljes behozatal 2013-ban az EU-ba irányuló teljes behozatal 0,1%-át tette ki. Míg a Moldovai Köztársaságból származó teljes behozatal 90%-a az EU-ban vámmentességet élvez, a Moldovai Köztársaságból származó friss alma, friss szilva és friss csemegeszőlő importja behozatali áron számolva e termékeknek a világból az EU-ba irányuló teljes behozatala 0,01%-ánál kevesebb volt. A vámbevételek ennek megfelelő csökkenése ezért korlátozott hatást gyakorol az EU saját forrásaira. A javasolt vámmentes importkvóták ugyan sokkal magasabbak, mint e három terméknek a Moldovai Köztársaságból történő jelenlegi behozatala, a Moldovai Köztársaság által betöltött kvóták várhatóan nem növelik jelentősen a Moldovai Köztársaságnak az érintett termékek EU-ba irányuló teljes behozatalában való részesedését. [1] A Tanács 2008. január 21-i 55/2008/EK rendelete a Moldovai Köztársaságnak szánt autonóm kereskedelmi kedvezmények bevezetéséről, valamint a 980/2005 rendelet és a 2005/924/EK bizottsági határozat módosításáról (HL L 20., 2008.1.24., 1. o.). [2] HL L 290., 2013.10.31., 1. o. [3] HL L 256., 1987.9.7., 1. o. MELLÉKLET „1. Éves vámmentes behozatali vámkontingens alá tartozó termékek Sorszám || KN-kód || Árumegnevezés || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201 – 0204 || Szarvasmarhafélék, sertés, juh és kecske húsa frissen, hűtve vagy fagyasztva || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || ex 0207 || A 0105 vtsz. alá tartozó baromfi húsa és belsősége frissen, hűtve vagy fagyasztva, a 0207 34 alszám alá tartozó hízott máj kivételével || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || ex 0210 || Házi sertés és szarvasmarhafélék élelmezési célra alkalmas húsa, vágási mellékterméke és belsősége, sózva, sós lében tartósítva, szárítva vagy füstölve; élelmezési célra alkalmas liszt és őrleményhúsból, vágási melléktermékből vagy belsőségből, házi sertésből és szarvasmarhafélékből || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401 –0406 || Tejtermékek || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Madártojás héjában || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || ex 0408 || Madártojás héj nélkül és tojássárgája, az emberi fogyasztásra alkalmatlan kivételével || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Csemegeszőlő frissen || - || - || - || - || - || - || 10 000 (2) (4) || 10 000 (2) 09.0516 || 0808 10 80 || Friss alma (az ömlesztett ipari alma kivételével, szeptember 16-ától december 15-éig) || - || - || - || - || - || - || 40 000 (2) (4) || 40 000 (2) 09.0517 || 0809 40 05 || Friss szilva || - || - || - || - || - || - || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Más tönköly (a vetésre szánt tönköly kivételével), közönséges búza és kétszeres || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Árpa || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Kukorica || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 és 1601 00 99 || Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) ex 1602 || Más elkészített vagy konzervált hús, vágási melléktermék, belsőség vagy vér: - a Gallus domesticus fajhoz tartozó szárnyasokból, főzés nélkül - házisertésből - szarvasmarhafélékből, főzés nélkül || || || || || || 09.0513 || 1701 99 10 || Fehér cukor || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) (1) Január 1-jétől december 31-ig, kivétel 2008-ra vonatkozóan, amikor a vámkontingensek a rendelet alkalmazásának első napjától december 31-ig alkalmazandók. (2) tonna (nettó tömeg). (3) millió darab. (4) 2014-ben a vámkontingens augusztus 1-jétől december 31-ig alkalmazandó.”